SENZATII,PERCEPTII,REPREZENTARI, GANDIRE,MEMORIE, IMAGINATIE  Senzaţia - proces psihic cognitiv elementar ,prin intermediul căruia se reflectă sub forma imaginilor simple şi primare însuşirile obiectelor şi fenomenelor când acestea influenţează nemijlocit (direct) organele de simţ  Senzaţia este prima treaptă de cunoaştere cu lumea înconjurătoare Prin intermediul senzaţiilor primim informaţii despre nesfârşita bogăţie de însuşiri ale obiectelor şi fenomenelor lumii reale Ele sunt considerate ca cele mai elementare fenomene psihice din categoria proceselor cognitive  Deoarece senzaţiile apar numai la contactul nemijlocit cu organul de simţ, felurile senzaţiilor sunt determinate de organele de simţ cunoscute de noi: urechea - auzul – senzaţii auditive, ochiul - văzul - senzaţii vizuale, limba - gustul - senzaţii gustative, nasul - miros - senzaţii de miros (olfactive), pielea - senzaţii cutanate Senzaţiile auditive sunt de trei feluri:  verbale - sesizarea sunetelor unei limbi;  muzicale- sesizarea notelor muzicale, a melodiilor;  zgomotele-au atat efect pozitiv, cat şi negativ Pozitiv: prevesteşte apariţia unui pericol - sâsâitul şarpelui, trosnitul crengilor, picăturile ploii etc Negativ: în cadrul procesului instructiv educativ împiedică realizării obiectivelor preconizate Un zgomot persistent poate provoca nevroza(dB- unitate de masura a zgomotului; pragul dureros este de 120 dB) Senzaţiile vizuale sunt de două feluri:  cromatice –sesizează cele şapte culori ale curcubeului(daltonistii nu sesizeaza culoarea verde si rosu) ;  acromatice - sesizează culorile alb-negru şi toate nuanţele lor Senzaţiile de culoare nu sunt specifice tuturor fiinţelor vii Acest avantaj îl posedă doar omul, vederea culorilor îi oferă capacitatea de a se adapta mai eficient şi de a trăi sentimente puternice produse de lumea lor  Culorile închise au efecte deprimante, cele prea vii - iritante, obositoare, deschise - stimulatorii, pozitive Se ştie că, culorile au o semnificaţie socială La africani negrul semnifică binele, iar albul - răul In Europa negrul este culoarea doliului, în Asia - alb Galbenul exprimă la europeni despărţirea, gelozia, la chinezi şi japonezi - bucuria, puritatea Foarte importantă este cromatica ambientală a învăţării:  albul permite o mai bună concentrare;  roşul generează activism mental şi ambundenţă asociativă;  galbenul este un calmant al psihonevrozelor, stimulează şi întreţine starea de vigilenţă, sporeşte capacitatea de concentrare a atenţiei;  verdele facilitează ambundenţa de asociaţii libere de idei, stimulând imaginaţia;  albastrul favorizează dezvoltarea proceselor de inhibiţie şi de încetinire a ritmului activităţii (Cele sapte palarii) Senzaţiile auditive şi cele vizuale sunt principala sursă de cunoaştere a ambianţei asigurând circa 95% din informaţia asimilată de indivizii umani Senzaţiile gustative sunt de patru feluri în dependenţă de însuşirile fundamentale ale limbii: sărat, amar, acru şi dulce, combinarea cărora oferă un spectru larg de gusturi Senzaţiile olfactive sunt provocate de particulele volatile care pătrund în fosele nazale odată cu aerul, poartă denumirea de miros, distingem mirosuri plăcute -aromatice, parfumate, balsamice, precum neplăcute şi respingătoare Senzaţiile cutanate sunt provocate de receptorii aflaţi în piele Se cunosc trei feluri de senzaţii cutanate:  termice - ne dau informaţie despre temperatura excitantului (cald-rece);  tactile - senzaţia de atingere, de pipăit;  de durere - fără senzaţii e imposibil activismul psihic al omului Percepţia - proces psihic cognitiv senzorial elementar, prin intermediul căruia se reflectă unitar şi integral însuşirile obiectelor şi fenomenelor când acestea influenţează nemijlocit (direct) asupra organelor de simţ  Percepţia este proprietatea psihicului de a reflecta impresiile obiectelor, implicând gândirea, memoria, imaginaţia, formând imagini sintetice ale obiectelor receptate, se fundamentează pe experienţa subiectivă, provoacă interese, aptitudini, stări afective  Pornind de la complexitatea procesului perceptiv, clasificarea percepţiilor prevede divizarea lor în forme complexe  Există mai multe criterii de clasificare a percepţiilor In dependenţă de analizator distingem:  percepţie vizuală - contemplarea unui tablou;  percepţie auditivă - audierea unei melodii, unei povestiri;  percepţie tactilă - cunoaşterea unui obiect după pipăit, în dependenţă de obiectul implicat In percepţie cunoaştem: a percepţie spaţiului - în procesul percepţiei spaţiului distingem percepţia mărimii, formei şi îndepărtării obiectelor, poziţia unor obiecte faţă de alte obiecte, care îi livrează omului repere necesare pentru formarea abilităţilor de orientare, evaluare, alegere de comportamente adecvate condiţiilor b percepţia timpului este reflectarea duratei şi succesiunii fenomenelor sau evenimentelor Intervalele temporale sunt determinate de procesele ritmice ce au loc în organismul omului Percepţia duratei timpului depinde de conţinutul activităţii omului Timpul, plin de ocupaţii interesante, semnificative, trece repede Dacă, însă, evenimentele sunt neinteresante, puţin importante, timpul se scurge încet Perceperea timpului depinde de un şir de factori: omul foloseşte trei sisteme de referinţă:  sistemul fizico-cosmic, care oferă cunoaşterea reperelor naturale - zi, noapte, poziţie a aştrilor, anotimpuri etc ;  sistemul biologic, ce depinde de succesiunea funcţiilor organismului, permiţându-i individului uman să aprecieze ora mesei, timpul somnului, trezirii etc ;  sistemul sociocultural, constituit pe parcursul activităţii umane, care oferă repere cronologice - divizarea timpului în secunde, minute, ore, luni, ani etc Percepţia mişcării este reflectarea direcţiei şi vitezei existenţei spaţiale a obiectelor Ea dă posibilitate oamenilor să se orienteze în schimbările relative ale raporturilor şi poziţiei reciproce ale obiectelor mediului înconjurător Reprezentarea - proces cognitiv-senzorial, este imaginea obiectului sau fenomenului, ce nu acţionează într-un momentul dat asupra organelor de simţ Ele sunt imaginea secundară a obiectului sau fenomenului, păstrată în memorie Reprezentările sunt imaginea generalizată a obiectului Din sute de mii de imagini ale percepţiei apar cîteva imagini generalizate în care se păstrează ceea ce este mai important: mărimea relativă şi dimensiunile obiectului, culoarea dominantă, detaliile ce îl deosebesc de alte obiecte asemănătoare Capacitatea de a avea reprezentări este diferită la oameni: unii văd imaginea în conştiinţă clar, viu, alţii cu greu o pot provoca în conştiinţă Reprezentările sunt treapta de trecere de la senzaţie la gând Felurile reprezentărilor:  Reprezentările sunt imagini senzoriale şi ele sunt clasificate  după analizatori: reprezentările vizuale, auditive, olfactive, tactile, motorii  după provenienţă se evidenţiază reprezentări, apărute pe baza senzaţiilor şi percepţiilor  după gradul de generalizare se disting reprezentările izolate, generale şi schematizate Reprezentările izolate sunt reprezentările unui obiect şi fenomen concret, putem reprezenta o poiană din pădure ce ne-a plăcut, un tablou ce ne-a captivat, un om cunoscut Reprezentarea generală este reprezentarea despre trăsăturile generale ale unui grup de obiecte asemănătoare Desenând pentru copil un om, adulţii surprind şi redau componentele principale ale figurii omului: cap, picioare, mâini E cunoscută de toţi redarea copacului în genere: o tulpină cu crengi Reprezentările schematizate sunt reflectarea obiectului sub formă de imagine grafică convenţională Hărţile luptelor la lecţiile de istorie schematizează mişcarea reală a armatelor, ajutând conceperii mersului luptelor Reprezentările îndeplinesc un şir de funcţii:  de simbolizare constă în crearea de imagini care înlesnesc activitatea cognitivă a individului;  de intuiţie - stimulează gândirea şi imaginaţia, în special operaţia logică numită abstractizare;  de control - contribuie la verificarea logică în cazul asimilării unei informaţii logice a imaginilor noi cu schemele perceptive acumulate pe parcursul activităţii anterioare;  cathartică (despre care vorbeşte psihologul român Andrei Cosmovici) -contribuie la diminuarea tensiunii afective De bună seamă, nu se recurge, oare, în cazul unui eşec, unei confruntări cu dificultăţi, la evocarea unor reprezentări plăcute ale trecutului sau ale viitorului? Între reprezentări, senzaţii şi percepţii pot fi înregistrate un şir de asemănări Toate aceste procese psihice produc efecte fiziologice: la vederea unui buchet frumos de flori vom deschide larg ochii şi, posibil, vom zâmbi, procedând la fel atunci când amintindu-ni-l mai apoi vom realiza o reprezentare Totodată, reprezentările se deosebesc de senzaţii şi percepţii: se produc în absenţa obiectului, constituie o imagine prelucrată logic a celor percepute, sunt mult mai influenţate de calităţile subiective ale omului Memoria este baza vieţii psihice a personalităţii Fără păstrarea urmelor excitanţilor ce au acţionat, fiecare senzaţie şi percepţie ar fi trăită ca pentru prima dată, si omul ar înceta să se orienteze în mediul înconjurător Pentru a opera cu reprezentările şi noţiunile, e necesar sa le păstreze în memorie Observările clinice arată că "omul fără memorie" încetează a mai fi o personalitate; el este un automat, ce acţionează sub influenţa trebuinţelor primitive şi a stimulilor exteriori imediaţi Memoria constituie un şir de procese complexe, pe care însuşindu-le activ omul păstreaza în conştiinţă informaţia utila, activitand reproducerea ei în momentul necesar Se poate da următoarea definiţie a memoriei Memoria este procesul psihic cognitiv logic prin care se realizează memorarea, păstrarea şi reproducerea împrejurărilor vieţii (senzaţiilor, sentimentelor, mişcărilor, cunoştinţelor din trecut) şi ale activităţii personalităţii Clasificarea memoriei După conţinutul, care se memorează, păstrează şi reproduce se evidenţiază : -memoria imaginativă (vizuală, auditivă, motorie), -verbal-logică şi -emoţională (memoria sentimentelor) După timpul, ce decurge între memorare şi reproducere, se evidenţiază memoria de scurtă durată şi memoria de lungă durată Memoria imaginativă este memoria reprezentărilor Nivelul dezvoltării ei poate fi diferit ,de aceea se evidenţiază memoria vizuală, auditivă şi motorie Prevalarea la om a unuia dintre tipurile memoriei imaginative se observă uşor în instruire Dacă elevul memorează mai bine citind în gând, la el este dezvoltată memoria imaginativă vizuală Ea poate fi dezvoltată până într-atât, încât, amintindu-şi, elevul "vede" pagina, pe care e scris ceea ce el povesteşte Dacă elevul memorează mai bine atunci când aude cele citite la el e dezvoltată memoria auditivă Memoria motorie e bine dezvoltată la elevul care scrie fără greşeli, dar nu ştie regulile gramaticii, în activitatea profesională memoria vizuală e dezvoltată la pictori, cea auditivă - la compozitori şi cea motorie - la sportivi Memoria verbal-logică este memoria cunoştinţelor în formă verbală, schemelor logice Persoana care are dezvoltata acest tip de memorie tine minte uşor cuvintele, ideile Felul verbal-logic al memorie este legat de mentalitatea omului, înclinat spre generalizări filosofice Memoria de scurtă durată reţine informaţia numai in intervalul de timp cuprins intre 5 secunde şi 8-10 minute După acest interval informaţia ori este uitată, ori este trecută în memoria de lungă durată Memoria de lungă durată este "depozitul" evenimentelor cotidiene din viaţa individului Memoria de lungă durată poate dura ore, zile, luni, ani sau durata vieţii Procesele memoriei:  Memorarea este un proces al memoriei Există memorare mecanică şi logică, precum şi memorare involuntară şi voluntară Memorarea mecanică duce la o învăţare formală, adică la o memorare a formelor verbale şi nu a conţinutului logic Astfel, ea este considerată ca ineficientă, deoarece împiedică procesul de dezvoltare intelectuală şi nu asigură durabilitatea cunoştinţelor memorate Memorarea mecanică e necesară în cazul când memorizăm numerele de telefon, numele de persoane, denumirile geografice Memorarea logică presupune înţelegerea celor memorate, a sensului şi semnificaţiei lor Ea este eficientă şi asigură rezolvarea promptă şi eficientă a sarcinilor intelectuale şi practice Memorarea logică comparativ cu cea mecanică se realizează cu efort de memorare mai redus, bazat pe mai puţine repetiţii Memorarea involuntară se caracterizează prin faptul că întipărirea informaţiei se realizează neintenţionat, fără stabilirea unui scop din timp Memorarea voluntară se caracterizează prin prezenţa scopului de a memora, prin depunerea unui efort voluntar în vederea realizării scopului Memorarea voluntară este forma de bază a memorării la om Ea e legată de necesitatea de a păstra cunoştinţele, deprinderile necesare pentru activitatea de muncă Păstrarea presupune reţinerea pentru un timp mai scurt sau mai îndelungat a celor memorate Păstrarea nu trebuie înţeleasă ca o simplă "depozitare", ci ca un proces activ, care presupune organizarea celor memorate şi stabilirea unor relaţii între informaţiile vechi şi cele noi acumulate Uitarea Fenomenul uitării se află în relaţie dinamică cu păstrarea: păstrarea ridică problema schimbărilor ce au loc după memorare în materialul însuşit, în timp ce uitarea se referă la "pierderile ‘ce se înregistrează în păstrare Uitarea asigură memoriei posibilitatea ca să nu se păstreze absolut totul, ci doar ceea ce ne interesează Uitarea este un fenomen natural şi necesar numai în anumite condiţii sau limite, dar dincolo de acestea ea devine o piedică în calea procesului de memorare şi păstrare,si în acest caz ar fi necesar reluarea procesului Uitarea poate fi totală, formă ce se bazează pe ştergerea şi dispariţia integrală a celor memorate Această formă este mai rar întâlnită în cazurile normale şi mai mult în cele patologice (amnezii) O altă formă a uitării este uitarea parţială care constă în reproduceri mai puţin exacte şi adecvate Există şi uitarea momentană(lapsus) care durează o anumită perioadă de timp, după care ne putem reaminti Recunoaşterea este un proces mai simplu şi mai uşor de realizat, deoarece ea nu cere eforturi deosebite Recunoaşterea apare atunci când contactăm nemijlocit cu obiectul sau conţinutul pe care îl recunoaştem Recunoaşterea se poate realiza involuntar sau voluntar Sunt situaţii în care recunoaşterea se realizează dintr-o dată, fără efort şi situaţii când trebuie să depunem un efort pentru a ne reaminti despre ce este vorba, de unde ne este cunoscut Reproducerea constă în relatarea informaţiei învăţate anterior, în absenţa obiectului de referinţă Ea constituie un proces complex, deoarece nu constă în simpla enumerare a cunoştinţelor păstrate în memorie, ci aceste cunoştinţe sunt prelucrate, sistematizate, clasificate şi formulate în plan verbal În raport de prezenţa sau absenţa scopului de a reproduce, reproducerea poate fi voluntară sau involuntar :  reproducerea voluntară se referă la reactulizarea experienţei anterioare în vederea realizării unui scop bine precizat  reproducerea involuntară are loc atunci când experienţa anterioară se realizează "de la sine ", în mod neselectiv Gândirea - reflectarea mijlocită şi generalizat-abstractă sub forma noţiunilor a însuşirilor esenţiale şi necesare ale obiectelor şi fenomenelor, a legăturilor logice, cauzate dintre ele Reflectarea realităţii obiective la nivelul logic al cunoaşterii este cu mult mai complicată Ea nu mai are de acum un caracter nemijlocit, ci unul mijlocit, adică se produce cu ajutorul unui sistem întreg de mijloace, care de regulă lipsesc la nivelul senzorial al cunoaşterii Reflectarea realităţii la nivelul gândirii este mijlocită prin cuvânt Pentru a formula definiţia unui anumit fenomen, obiect sau eveniment de regulă este insuficientă o singură percepţie De asemenea se dovedeşte a fi importantă acumularea unei anumite experienţe, păstrarea în memorie a unui şir de reprezentări Pentru a defini un anumit obiect nou este nevoie de o experienţă de definire a altor obiecte Reprezentările, vocabularul necesar pentru formularea definiţiilor, pe care le conţine memoria noastră, constituie acel fond de cunoştinţe, prin intermediul cărora se produce procesul de gândire Gândirea este reflectarea mijlocită a realităţii şi de aceea că ea se bazează, întotdeauna pe cunoştinţele acumulate de om Reflectarea realităţii la nivelul gândirii are un caracter generalizator Caracterul mijlocit şi generalizator al gândirii asigură cunoaşterea de către om atât a fenomenelor, cât şi a esenţei lor Datorită gândirii omul reflectă nu numai ceea ce poate fi perceput nemijlocit cu ajutorul organelor de simţ, dar şi ceea ce este ascuns de percepţie şi poate fi cunoscut doar ca rezultat al analizei, comparaţiei, generalizării Operaţiile gândirii : Realizarea gândirii prin intermediul operaţiilor de gândire caracterizează gândirea ca o reflectare mijlocită a realităţii Fiecare operaţie a gândirii îndeplineşte o anumită funcţie în procesul de cunoaştere Analiza - împărţirea mintală a obiectelor şi fenomenelor în părţi, pentru a evidenţia unele semne specifice şi pentru a le cunoaşte mai bine Sinteza - unificarea mintală a elementelor izolate, a părţilor componente a obiectelor şi fenomenelor într-un tot întreg Analiza şi sinteza sunt operaţiile principale ale activităţii de gândire, deoarece prin intermediul lor avem posibilitatea să cunoaştem pe deplin realitatea înconjurătoare (ex : la limba română cunoscându-ne cu noţiunea de cuvânt spunem că el este alcătuit din vocale şi consoane, din silabe, are prefix, rădăcina, sufix,etc ; pom - rădăcină, tulpină, ramuri, frunze etc ) Comparaţia - procesul mintal de evidenţiere a asemănărilor şi deosebirilor între obiecte şi fenomene Se compară noţiunea nouă cu noţiunile deja cunoscute Abstractizarea - evidenţierea mintală a însuşirilor esenţiale a obiectelor şi fenomenelor neluându- se în consideraţie însuşirile neesenţiale, în activitatea cognitivă a omului apar situaţii când omul nu poate face analiză, sinteză, comparaţie şi astfel el apelează la abstractizare Generalizarea - procesul mintal de grupare a obiectelor şi fenomenelor în grupe, evidenţiind o calitate specifică a lor (de ex : mese, scaune, flori, fructe, legume etc ) Clasificarea - procesul mintal de structurare, de separare a obiectelor şi fenomenelor în clase conform unor semne caracteristice (de ex : la biologie - clasa reptilelor, clasa amfibiilor etc ) Sistematizarea - procesul mintal de selectare a grupelor, a claselor de obiecte Toate aceste operaţii nu se pot manifesta izolat, fără legătură reciprocă între ele Felurile gândirii Activitatea de gândire e determinată şi de felurile de gândire, deoarece în diferite activităţi omul apelează la anumite feluri ale gândirii, în funcţie de conţinutul problemei care necesită rezolvarea, în psihologie se evidenţiază trei feluri de gândire: -practic-actională, - intuitiv-plastică si - verbal-logică Gândirea practic-actională - problema de gândire se rezolvă nemijlocit în procesul activităţii, când se acţionează nemijlocit cu obiectul De ex , puţin probabil ca cineva din voi, apropiindu-se de uşa apartamentului, introducând cheia şi văzând că uşa nu se deschide, va scoate cheia şi va începe să judece despre variantele posibile de pătrundere în apartament De regulă se acţionează altfel: încercăm să scoatem şi să băgăm cheia, o întoarcem în diferite părţi, împingem sau tragem uşa, adică încercăm să rezolvăm problema, acţionând practic Gândirea intuitiv-plastică se caracterizează prin aceea că rezolvarea problemei de gândire se bazează pe materialul intuitiv Despre acest fel de gândire putem vorbi în acele cazuri, când omul, rezolvând problema, analizează, compară, caută să generalizeze diferite imagini ale obiectelor, fenomenelor, evenimentelor Importanţa gândirii intuiţiv- plastice constă în aceea că ea îi permite omului să reflecte mult mai larg şi mai divers realitatea obiectivă Se apelează la acest tip de gândire în cazul rezolvării diferitelor probleme tehnice de construcţie, alcătuirea schemelor topografice, alcătuirea planurilor Gândirea verbal-logică - problema se rezolvă în formă verbală Folosind forma verbală omul operează cu cele mai abstracte noţiuni, deseori cu astfel de noţiuni, care în general nu au o expresie plastică directă (de ex , noţiunile economice: preţ, cantitate, valoare, venit; noţiunile social- istorice: stat, clasă, relaţii sociale) Datorită acestui fel de gândire omul reuşeşte în plan general să rezolve problemele de gândire - acest tip de gândire având avantaje, dar şi dezavantaje De ex , se poate alcătui o povestire foarte bună despre o creaţie muzicală, dar aceasta niciodată nu va asigura o transmitere completă a tot ce constituie imaginea muzicală Imaginaţia - un proces psihic cognitiv-logic complex de elaborare a unor imagini şi proiecte noi în baza combinării şi transformării experienţei Ea presupune trei însuşiri:  fluiditate - posibilitatea de perindare într-un timp scurt a unui număr mare de imagini, idei noi;  plasticitate - uşurinţa schimbării opiniei, modului de abordare a problemei în favoarea unei variante mai atractive;  originalitatea- care este o expresie a inovaţiei, a neobişnuitului materializată în decizii, acţiuni, comportamente Cunoaştem două feluri de imaginaţie: reproductivă şi creatoare a Imaginaţia reproductivă - capacitatea de a reprezenta diverse obiecte, fenomene,situaţii, oamenii în baza unor relatări verbale şi intuitiv Imaginaţia reproductivă are o mare importanţă la însuşirea materialului de studiu Este de neconceput studierea lecturii, citirii, ştiinţelor naturii fără a avea la bază imaginaţia reproductivă Sarcina procesului instructiv educativ este de a acumula la elevi imagini vii în cadrul studierii lecturii, cititului, ştiinţelor naturii şi altor obiecte de studiu astfel, încât, bazându- se pe ele, elevii să poată reproduce tablourile, situaţiile, evenimentele în corespundere cu realitatea Imaginaţia reproductivă este ce mai frecventă formă, solicitată zilnic b Imaginaţia creatoare este cea mai importantă formă, manifestându-se voluntar şi involuntar Prin imaginaţia creatoare înţelegem crearea unei imagini, idei noi, originale Imaginaţia creatoare se desfăşoară ca o analiză (descompunere) şi sinteză (combinare) a cunoştinţelor acumulate Astfel, analiza realizează o descompunere de asociaţii obişnuite, originale, care prin sinteză sunt organizate în alt mod, formând imagini noi Sinteza se realizează prin mai multe procedee ale imaginaţiei creatoare: aglutinare, hiperbolizare sau diminuare, multiplicare sau omnisiune, diviziune sau rearanjare, adaptare, substituţie, modificare, schematizare, tipizare, analogie, evidenţiere Aglutinarea (în traducere din greacă - încleiere) - se iau părţile a două sau câtorva obiecte, procedee şi se unesc, se "încleie" aşa încât să se obţină imaginea unui obiect nou Prin acest procedeu s-au creat imaginile mitice la popoarele antice - centaurul: trunchiul de taur, gâtul şi capul - partea superioară a corpului uman; Zâna apelor: trunchiul şi capul de femeie, coada de peşte Analogia - se construieşte o imagine prin ceva asemănătoare cu un obiect real existent De exemplu: aspectul exterior al avionului modern aminteşte mult o pasăre în zbor Tipizarea - cel mai complicat procedeu al imaginaţiei creatoare ce constă în descompunerea şi combinarea, în urma căruia se cristalizează imaginea (omul, faptele lui, relaţiile cu alţi oameni) Pictorii, scriitorii, sculptorii se bazează în mare măsură anume pe acest procedeu Pentru ca opera să fie veridică, autorul trebuie să exprime în personaj, în situaţie nu persoana sau situaţia singulară, ci anume ceea ce-i tipic, ce se repetă de mai multe ori, ce este cel mai răspândit Un loc deosebit în structura imaginaţiei îl ocupă visarea Visarea este puternic influenţată de dorinţe, sentimente, manifestându-se în timpul de repaus în formă de gânduri plăcute,favorabile Visele apar în timpul somnului, astfel omul visează de 3-6 ori pe noapte; visele durează de la 3 la 60 minute, în medie 20 minute Spre deosebire de imaginile din preajma somnului, visele au un anumit conţinut în care subiectul este implicit în calitate de actor sau de observator, sunt afective, trezând sentimente puternice, conţin simboluri Se consideră că circa 90% din conţinutul viselor este alcătuit din imagini vizuale, numai 20% din ele sunt în culori In 60% din cazuri se implică imaginile auditive, în celelalte sunt olfactive, gustative, tactile, care apar mult mai rar - în 10% din cazuri Visele sunt influenţate de excitanţii externi, senzaţiile interne, impresiile trecute 